TOP บวก 3% โบรกชี้ลงทุน “Chandra Asri” เพิ่มมูลค่าธุรกิจ “โอเลฟินส์”
TOP วิ่ง 3% แตะ 46.25 บาท โบรกชี้ว่าการเข้าธุรกิจ “โอเลฟินส์” ใน Chandra Asri “อินโดนีเซีย” จะส่งผลดีในระยะยาว และจะได้รับประโยชน์ทางการเงิน และการ Synergy แนะ “ซื้อ” 50 บาท
TOP พุ่ง 3% โบรกคาดเข้าลงทุนธุรกิจ “โอเลฟินส์” 15.38% ในอินโดนีเซีย จะส่งผลให้ได้รับประโยชน์ทางการเงิน และ Synergy
3 ส.ค. 2564

ผู้สื่อข่าวรายงานว่า วันนี้ (3 ส.ค.64) ราคาหุ้นบริษัท ไทยออยล์ จำกัด (มหาชน) หรือ TOP ณ เวลา 16.09 น. อยู่ที่ระดับ 46.25 บาท เพิ่มขึ้น 1.50 บาท หรือ 3.35% ทำจุดสูงสุดที่ 46.75 บาท และทำจุดต่ำสุดที่ 44.75 บาท ด้วยมูลค่าการซื้อขาย 834.62 ล้านบาท

ราคา TOP วันนี้ปรับตัวเพิ่มขึ้น โดยนักวิเคราะห์บริษัท หลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์ว่า ทางฝ่ายวิจัยมีมุมมองที่เป็นบวกในระยะยาวต่อการที่บริษัทเข้าซื้อหุ้น 15.38% ใน Chandra Asri ในอินโดนีเซีย (CAP) เนื่องจากการเพิ่มมูลค่าจากการเข้าสู่ห่วงโซ่ธุรกิจโอเลฟินส์ที่มีมูลค่าสูง อีกครั้งยังได้รับประโยชน์ทางการเงินและการ Synergy
โดยบริษัทมีแผนการจัดหาเงินลงทุนครั้งนี้แบ่งเป็น การเพิ่มทุน (1 หมื่นล้านบาท) การขายหุ้น 10.8% ใน GPSC (2 หมื่นล้านบาท) และส่วนที่เหลือคืนเงินกู้จาก PTT และ ST
อย่างไรก็ตาม ทางฝ่ายวิจัยคงคำแนะนำ “ซื้อ” พร้อมกับราคาเป้าหมายลดลง 23% เป็น 50 บาท โดยพิจารณาจากความเชื่อมั่นที่เป็นลบในระยะสั้น จากการเพิ่มโทษและแนวโน้มค่าการกลั่นที่อ่อนแอได้ครึ่งปีหลัง